Slovenský pohár vo futbale 2011/2012

Slovenský pohár vo futbale v sezóne 2011/2012 bol 43. ročník slovenskej pohárovej súťaže vo futbale mužov, ktorá počas septembra 2011 (pred duelmi 2. kola) zmenila súťaž názov na "Slovnaft Cup". Triumf z ročníka 2010/2011 obhajoval tím ŠK Slovan Bratislava. Víťaz pohára mal byť v nasledujúcej sezóne účastníkom Európskej ligy, avšak v prípade, ak víťaz pohára získa v tej istej sezóne aj ligový titul, miestenku do Európskej ligy získa zdolaný finalista. Vo finále hranom v Bardejove hráči MŠK Žilina, ktorí v tejto sezóne získali aj ligový titul, zdolali FK Senica 3:2 po predĺžení.
Účastníci.
V ročníku 2011/2012 sa do slovenskej pohárovej súťaže prihlásilo 52 mužských futbalových tímov (12 z najvyššej ligovej súťaže, 11 z 2. ligy, 25 z 3. líg, 3 zo 4. ligy a 1 z 5. ligy); štyri tímy 3. ligy po vyžrebovaní napokon svoju účasť v pohárovej súťaži nepotvrdili. Tímy najvyššej súťaže boli nasadené priamo do 2. kola.
V zátvorke je uvedené umiestnenie klubu v príslušnej súťaži sezóne 2010/2011.
1. kolo.
Žreb 1. kola sa uskutočnil 30. júna 2011 na zasadnutí športovo-technickej komisie Slovenského futbalového zväzu. Kluby boli rozdelené do dvoch skupín (Západ, Východ). Klub TJ Sokol Dolná Ždaňa bol zaradený do skupiny Západ, keďže bol z účastníkov zo skupiny Východ zemepisne najbližšie k západu. Pred žrebovaním bolo určené, že v prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohrá na ihrisku klubu z nižšej súťaže. V 1. kole mali odohrať tímy v dňoch 23. a 24. augusta 2011 dovedna 20 stretnutí na 1 zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Z pôvodne plánovaných 20 duelov sa napokon odohralo 16, keďže FK Spartak Vráble, ŠK Odeva Lipany, MFK Vranov nad Topľou a Slavoj Trebišov sa napokon neprihlásili do Slovenského pohára 2011/2012; FK Slovan Nemšová, MFK Lokomotíva Zvolen, TJ Baník Ružiná a MFK Slovan Giraltovce tak postúpili do 2. kola bez boja. Víťazi duelov postúpili do 2. kola, do ktorého sa k 20 postupujúcim pridalo i 12 nasadených tímov z najvyššej súťaže.
2. kolo.
Účasť v 2. kole si vybojovali postupujúci z 1. kola (20 tímov - 6 z druhej ligy, 12 z tretej ligy a 2 zo štvrtej ligy) a účastníci najvyššej slovenskej futbalovej súťaže mužov z ročníka 2011/2012 (12 tímov). Kluby boli rozdelené do dvoch skupín (Západ, Východ). Žreb 2. kola sa uskutočnil 25. augusta 2011 na zasadnutí ŠTK SFZ. Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Aj 2. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Z pôvodne plánovaných 16 duelov sa napokon odohralo 15, keďže MFK Slovan Giraltovce odhlásil svoju účasť z 2. kola Slovenského pohára 2011/2012, a tak do 3. kola postúpil TJ Baník Ružiná bez boja. Duely 2. kola sa odohrali v dňoch 13., 14., 20. a 21. septembra 2011. Do 3. kola postúpilo 16 víťazov z 2. kola.
3. kolo (osemfinále).
Účasť v 3. kole si vybojovali postupujúci z 2. kola (16 tímov - 10 z prvej ligy, 2 z druhej ligy a 4 z tretej ligy). Žreb 3. kola sa uskutočnil 16. septembra 2011 na zasadnutí ŠTK SFZ . Výhodu domáceho prostredia získalo prvé vyžrebované družstvo. V prípade vzájomného stretnutia klubov, medzi ktorými je rozdiel aspoň dvoch ligových súťaží, sa toto stretnutie odohralo na ihrisku klubu z nižšej súťaže. Nakoľko duely 2. kola PŠC Pezinok - ŠK Slovan Bratislava (0:1) a MFK Vrbové - FC Nitra (0:3) sa odohrali až po termíne žrebu 2. kola, pôvodne boli pre 3. kolo vyžrebovaná dvojice FK AS Trenčín - PŠC Pezinok / ŠK Slovan Bratislava a MFK Košice - MFK Vrbové / FC Nitra s podmienkou, že v prípade postupu PŠC Pezinok alebo MFK Vrbové by sa príslušný duel 3. kola odohral na ihrisku Pezinku, resp. Vrbového . Aj 3. kolo sa hralo na jeden zápas, pričom v prípade nerozhodného výsledku sa hneď po skončení riadneho hracieho času kopali jedenástky, ktoré rozhodli o postupujúcom. Duely 3. kola sa odohrali v dňoch 27. a 28. septembra a 5. a 26. októbra 2011. Do štvrťfinále postúpilo 8 víťazov z 3. kola.
Štvrťfinále.
Účasť vo štvrťfinále si vybojovali postupujúci z 3. kola (8 tímov z prvej ligy). Žreb štvrťfinále sa uskutočnil 6. októbra 2011 na zasadnutí ŠTK SFZ. Prvé vyžrebované družstvo získalo výhodu domáceho prostredia v prvom stretnutí. Štvrťfinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Nakoľko duel 3. kola FK AS Trenčín - ŠK Slovan Bratislava (1:1, 2:4 na 11 m) odohrali až po termíne žrebu štvrťfinále, pôvodne bola pre štvrťfinále vyžrebovaná dvojica FK Senica - FK AS Trenčín / ŠK Slovan Bratislava. Úvodné duely štvrťfinále sa odohrali v dňoch 18. októbra 2011 a 7. marca 2012, odvety boli na programe v dňoch 25. októbra, 1. novembra 2011 a 21. marca 2012. Do semifinále postúpili 4 tímy - úspešnejší klub z každej zo štvrťfinálových dvojíc.
Výsledky.
Odvety.
"FC ViOn Zlaté Moravce postúpil s celkovým skóre 3−2."
"FK Dukla Banská Bystrica postúpil s celkovým skóre 3−2."
"FK Senica postúpil pri celkovom skóre 2−2 a zhodnom počte gólov na ihrisku súpera až po jedenástkovom rozstrele 4−2."
"MŠK Žilina postúpil pri celkovom skóre 3−3 a zhodnom počte gólov na ihrisku súpera až po jedenástkovom rozstrele 5−4."
Súhrn.
"Pri zhodnom celkovom skóre rozhodoval o postupe vyšší počet gólov na ihrisku súpera, pri zhodnej bilancii jedenástkový rosztrel po skončení odvetného duelu."
Semifinále.
Účasť v semifinále si vybojovali postupujúci zo štvrťfinále (4 tímy z prvej ligy). Žreb semifinále sa uskutočnil 17. novembra 2011 na zasadnutí ŠTK SFZ. Prvé vyžrebované družstvo získalo výhodu domáceho prostredia v prvom stretnutí. Semifinále sa hralo na dva zápasy, pričom v prípade nerozhodného výsledku po dvojzápase a rovnakého počtu gólov strelených na ihrisku súpera sa hneď po skončení riadneho hracieho času odvetného duelu kopali jedenástky, ktoré rozhodli o postupujúcom. Nakoľko duely štvrťfinále FK Senica - ŠK Slovan Bratislava (2:0, 0:2, 4:2 na 11 m) odohrali až po termíne žrebu semifinále, pôvodne bola pre semifinále vyžrebovaná dvojica FC ViOn Zlaté Moravce - FK Senica / ŠK Slovan Bratislava. Úvodné duely semifinále sa odohrali dňa 17. apríla 2012, odvety boli na programe dňa 24. apríla 2012. Do finále postúpili 2 tímy - úspešnejší klub z každej zo semifinálových dvojíc.
Výsledky.
Odvety.
"FK Senica postúpil s celkovým skóre 4−1."
"MŠK Žilina postúpil s celkovým skóre 1−0."
Súhrn.
"Pri zhodnom celkovom skóre rozhodoval o postupe vyšší počet gólov na ihrisku súpera, pri zhodnej bilancii jedenástkový rosztrel po skončení odvetného duelu."
Finále.
Účasť vo finále si vybojovali postupujúci zo semifinále (2 tímy z prvej ligy - FK Senica a MŠK Žilina). Finále sa odohralo 8. mája 2012 od 12:30 hod. v Bardejove na Mestskom štadióne. Cena vstupeniek bola 3 eurá a 5 eur, pričom boli v predaji od 28. apríla. Finálový duel vysielali v priamom prenose televízne stanice Digi Sport a Joj Plus. Finále sa hralo na jeden zápas, pričom v prípade nerozhodného výsledku sa po skončení riadneho hracieho času duelu odohralo predĺženie 2x15 minút a v prípade nerozhodného stavu po predĺžení sa kopali jedenástky, ktoré rozhodli o víťazovi pohára. Vo finále napokon triumfoval MŠK Žilina a Slovenský pohár získal po 1. raz.
Výsledok.
"MŠK Žilina získal Slovenský pohár v sezóne 2011/2012."